Igal juhul seisab ees koalitsiooni kokkuleppe arutlus. President Ilves sooviks, et koalitsioonilepet sõnastades oleksid lahendamist vajavate probleemide hulgas tööpuuduse vähendamine, kohalike omavalitsuste reform, haridussüsteemi tulevik, aga kõige üldisemalt ka demokraatia tugevdamine ning riigi ja tema kodaniku vahelise usalduse süvendamine. Poliitika on aga kompromisside  kunst, mida ei tohiks rikkuda isiklikud ambitsioonid.